Source: http://www.sodnapraksa.si/?q=&database%5BSOVS%5D=SOVS&database%5BIESP%5D=IESP&doc_code=&task_code=&source2=&us_decision=&ecli=&meet_dateFrom=&meet_dateTo=&senat_judge=&areas=&institutes=%22pla%C4%8Dilni%20nalog%22%20&core_text=&decision=&description=&connection2=&publication=&_submit2=i%C5%A1%C4%8Di&advanceSerch=1&order=date&direction=desc&rowsPerPage=20&page=0&id=2015081111434386
Timestamp: 2020-07-10 06:25:55+00:00

Document:
ECLI:SI:VSLJ:2019:II.CP.2065.2019
VSL00029538
sodna taksa za umik tožbe - plačilni nalog - ugovor zoper plačilni nalog - prepozen ugovor zoper plačilni nalog - zavrženje ugovora zoper plačilni nalog
Osemdnevni rok za vložitev ugovora (prvi odstavek 34.a člena ZST-1) se je iztekel dne 11. 10. 2019, tožnik pa je ugovor vložil priporočeno po pošti dne 15. 10. 2019, kar je po preteku zakonskega roka za njegovo vložitev. Pravilno in zakonito je zato sodišče prve stopnje ugovor kot prepozen zavrglo (tretji odstavek 34.a člena ZST-1).
1. Z izpodbijanim sklepom je sodišče prve stopnje vlogo tožeče stranke, ki jo je sodišče prejelo dne 17. 10. 2019 (in jo štelo kot ugovor zoper plačilni nalog z dne 23. 9. 2019), zavrglo.
2. Zoper sklep je tožnik vložil pravočasno pritožbo brez navedbe pritožbenih razlogov in pritožbenega predloga. Navaja, da sodišče ne razume, da štetje ni sojenje in da sklepa o zavrženju ugovora zoper štetje, ne more izdati po uradni dolžnosti. Ker gre za tožbo, ki je popolna in za katero je bila plačana sodna taksa, je sodišče ne more zavreči.
4. Tožnik takse za tožbo ni plačal, zato je sodišče štelo, da je tožba umaknjena. Na podlagi četrtega odstavka 34. člena Zakona o sodnih taksah (ZST-1) je tožnik dolžan plačati takso določeno za umik te vloge. Sodišče je tako tožnika s plačilnim nalogom z dne 23. 9. 2019, pozvalo na plačilo sodne takse po tar. št. 1112 ZST-1 v znesku 631,00 EUR. Tožnik je plačilni nalog prejel dne 3. 10. 2019 (povratnica pripeta k red. št. 19 spisa). Osemdnevni rok za vložitev ugovora (prvi odstavek 34.a člena ZST-1) se je iztekel dne 11. 10. 2019, tožnik pa je ugovor vložil priporočeno po pošti dne 15. 10. 2019, kar je po preteku zakonskega roka za njegovo vložitev. Pravilno in zakonito je zato sodišče prve stopnje ugovor kot prepozen zavrglo (tretji odstavek 34.a člena ZST-1). Pritožbene navedbe na pravilnost odločitve sodišča prve stopnje ne morejo vplivati.
5. Glede na povedano je pritožbeno sodišče pritožbo zavrnilo kot neutemeljeno in sklep potrdilo (2. točka 365. člena Zakona o pravdnem postopku).
Zakon o sodnih taksah (2008) - ZST-1 - člen 34, 34/4, 34a, 34a/1, 34a/3
P2RvYy0yMDE1MDgxMTExNDM0Mzg2

References: sodišče 
 sodišče 
 sodišče 
 sodišče 
 sodišče 
 sodišče 
 Sodišče 
 sodišče 
 sodišče